Във връзка с постъпило уведомление с вх. № ОВОС-380/10.02.2022г. за изготвяне на план/програма и доп. инфо. с вх. № ОВОС-380-2/02.03.2022г. за: „Програма за управление на отпадъците на Община Марица за периода 2021-2028г.“, на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

**І.** Уведомяваме Ви, че на основание чл. 81, ал.1 от Закона за опазване на околната среда /ЗООС/ и чл.2, ал.2 от Наредба за условията и реда за извършване на екологична оценка на планове и програми (Наредба за ЕО) (ДВ.бр.57/2004г., изм. ДВ бр. 67 от 2019г.) е необходимо да се прецени необходимостта от изготвяне на екологична оценка /ЕО/ относно представената програма. Преценката се извършва по реда на глава втора от същата Наредба. Съгласно чл.8 възложителя на плана трябва да представи в РИОСВ-Пловдив **писмено искане на хартиен и електронен носител, съдържащо:**

1. информация за възложителя;
2. обща информация по предложения план:

а/ основание за изготвяне на плана - нормативен или административен акт;

б/ период на действие и етапи на изпълнение на плана;

в/ териториален обхват /национален, регионален, областен, общински/;

г/ засегнати елементи на Националната екологична мрежа /НЕМ/;

д/ основни цели на плана;

е/ финансиране на плана/;

ж/ срокове и етапи на изготвяне на плана;

3. орган, отговорен за прилагането на плана;

4. орган за приемане/одобряване/утвърждаване на план/програмата.

**Към искането се прилагат:**

1. характеристика на плана/програмата относно:

а) (изм. - ДВ, бр. 3 от 2006 г.) инвестиционните предложения по приложение № 1 към чл. 92, т. 1 и приложение № 2 към чл. 93, ал. 1, т. 1 и 2 ЗООС и/или други инвестиционни предложения с предполагаемо значително въздействие върху околната среда, спрямо които предлаганият план/програма определя критерии, нормативи и други ръководни условия от значение за бъдещото им разрешаване или одобряване по отношение на местоположение, характер, мащабност и експлоатационни условия;

б) мястото на предлагания план/програма в цялостния процес или йерархия на планиране, степен на подробност на предвижданията;

2. обосновка на конкретната необходимост от изготвянето на плана/програмата;

3. информация за планове и програми и инвестиционни предложения, свързани с предложения план/програма, включително и за извършени ЕО или оценка на въздействието върху околната среда (ОВОС);

4. характеристики на засегнатата територия и на очакваните въздействия върху околната среда и човешкото здраве;

5. карта или друг актуален графичен материал на засегнатата територия и съседните й територии, таблици, схеми, снимки и други - по преценка на възложителя, приложения;

6. нормативни изисквания за провеждане на наблюдение и контрол по време на прилагане на плана или програмата, в т. ч. предложение за мерки за наблюдение и контрол по отношение на околна среда и човешко здраве.

7. Обосновка за предпочитана алтернатива от гледна точка на околната среда и мерките за наблюдение и контрол по т.6.

За преценяване на необходимостта от ЕО на планове/програми се внася и задание за тяхното изработване в обхват съгласно Закона за устройство на територията или съответния друг специален нормативен или административен акт. За устройствените схеми и планове не се прилага информацията по ал. 2, т. 1, буква "а".

Когато възложителят има и качеството на компетентен орган по чл. 4, писменото искане се внася от ръководителя на отговорното за разработването на плана/програмата структурно звено в администрацията.

**ІІ.** **На територията на Община Марица попадат защитени зони по Натура 2000:**

* Защитени зони за опазване на дивите птици
* BG0002087 „Марица-Пловдив”, обявена със Заповед № РД-836/17.11.2008 г. на МОСВ (ДВ бр. 108/19.12.2008 г.)
* BG0002016 „Рибарници Пловдив, обявена със Заповед № РД-81/03.02.2009 г. на МОСВ (ДВ бр. 14/20.02.2009 г.)
* BG0002086 „Оризища Цалапица“, обявена със Заповед № РД-368/16.06.2008 г. на МОСВ (ДВ бр. 56/20.06.2008 г.)
* Защитени зони за опазване на природните местообитания и на дивата флора и фауна, приети от МС с Решение №122/02.03.2007 г. (ДВ бр.21/2007 г.)
* BG0000578 „Река Марица”
* BG0000444 „Река Пясъчник”,
* BG0000429 „Река Стряма”

**В териториалния обхват на община Марица попада защитена територия по смисъла на Закона за защитените територии, а именно:**

• Защитена местност „Находище на Тракийски равнец“, обявена със Заповед № 82/30.01.2012 г. на МОСВ.

Възложителят е информиран за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-380-3/25.03.2022г.